মস্কোর ফাইনাল যেন ফিরিয়ে দিলো ৫২ বছর আগে ওয়ম্বেলির সেই ফাইনালকে! সেখানেও ছয়টি গোল হয়েছিল। ৫২ বছর আগের ফাইনাল ফিরে এলো ২০১৮ সালে। আবার ঠিক ফিরে এলো তাও বলা যাবে না! কারণ, সেদিন বিশ্বকাপ পেয়েছিল নতুন চ্যাম্পিয়নকে। এবার পেলো না। তবে কাপ ছুঁয়ে দেখা না হলেও ক্রোয়াটরা ছুঁয়ে গেছে বিশ্ববাসীর মন। তাদের আবেগে ভেসেছেন অনেকে। সেই আবেগের ঢেউ পৃথিবীর বহুপ্রান্তে আছড়ে পড়েছে। বাদ যায়নি এই বাংলাদেশও। নতুন চ্যাম্পিয়নকে স্বাগত জানাতে, ক্রোয়াটদের আবেগে উদ্বেলিত হয়েছিল এত মানুষ, যা দেখে মনে হয়েছে এটাই বোধহয় গণসমর্থন। কিন্তু আক্ষরিক অর্থেই এবারের বিশ্বকাপ ফাইনাল নিয়ে মন আর মস্তিস্ক সত্যিই দুই প্রান্তের বাসিন্দা হয়ে গিয়েছিল অনেকের। তাদের মন বলেছে ক্রোয়েশিয়া জিতুক। কিন্তু মস্তিস্ক বলেছে ফ্রান্স। শেষ পর্যন্ত জয় হলো মস্তিকের। জয় হলো ইহিাসের। জয় হলো ঐতিহ্যের।